พอดีหลังคลอดได้3,4วัน ยายที่บ้านไห้ไปฉีดยาคุมเลย จะได้ผลไหมค่ะ แล้วจะเกิดผลอะไรบ้าง จะมีผลดี ผลเสียอะไรบ้างค่ะ ถ้ามีเพศสัมพันธ์จะท้องไหม้ค่ะ กลัวมากเลยคะ ลูกพึ่งได้ 1เดือนกว่าๆ ถ้ามีอีกกลัวเลี้ยงไม่ไหว ปล.พอดีว่าไปฉีดมาแล้วด้วยค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีได้ดังนั้น หากยังได้ให้นมลูกอยู่ และเพิ่งคลอดลูกได้ 34 วัน หากมีเพศสัมพันธ์ โอกาสที่จะตั้งครรภ์ยังถือว่าน้อยอย่าางยิ่ง และหากได้ไปฉีดยาคุมกำเนิด โดยเป็นชนิดที่ฉีดทุก 3 เดือน หลังจากนี้ก็สามารถมีเพศสัมพันธ์ได้เลย โดยยาฉีดคุมกำเนิดจะช่วยป้องกันการตั้งครรภ์ได้มากกว่า 99% ค่ะ